Long daerekta. Folem tiun blong Seminit.* Singsing blong Deved.12 O Jehova, yu sevem mi from we i no moa gat wan man we i holemstrong,Olgeta we oli stap tru long yu oli lus finis long medel blong ol man.2 Oli stap talem ol giaman tok long olgeta bakegen,Oli yusum lips blong olgeta blong switim ol man mo oli talem samting, be oli giaman nomo.*+3 Jehova bambae i katemaot lips blong olgeta we oli stap tok switMo tang we i stap tok flas tumas,+4 Hemia olgeta we oli talem se: “Tang blong mifala bambae i mekem mifala i win.Mifala i yusum lips blong mifala olsem we mifala i wantem,?Hu bambae i kam bos blong mifala?”+5 Jehova i talem se: “From we ol man oli spolem olgeta we oli harem nogud,Mo from we ol puaman oli stap pulum nogud win blong olgeta,+Bambae mi girap blong tekem aksen,Bambae mi sevem olgeta, mi tekemaot olgeta long han blong ol man we oli stap tritim nogud olgeta.”*6 Ol tok blong Jehova oli klin gud,+Oli olsem silva we oli bonem insaed long graonpot* seven taem blong mekem i klin gud.7 O Jehova, yu bambae yu lukaot gud long olgeta.+Bambae yu protektem olgeta wanwan olwe, blong jeneresen ya i no spolem olgeta.8 Man nogud i stap wokbaot olbaot we i no gat wan samting i blokem hemFrom we ol pikinini blong man oli stap leftemap ol kruked fasin.+
tpi_Latn